Freud hóf nám í háskólanum í Vín árið 1873 , nam þar læknisfræði og stundaði rannsóknir í lífeðlisfræði og taugafræði . Hann eyddi miklum hluta ævi sinnar í að þróa hugmyndir sínar , sem hann er þekktur fyrir . Meginkenningar Freuds um mannshugann eru sennilega fimm . Freud telur að þau eigi sér orsakir í huga fólks , ýmist í meðvituðum eða ómeðvituðum óskum ( löngunum ) þess . Þetta er eitt dæmi um skýringu , sem er vissulega mjög einföld . Dulvitundin er þeim eiginleikum gædd , eins og nafnið gefur til kynna , að við vitum ekki af henni . Aðeins með tilteknum aðferðum , segir Freud , er hægt að nálgast innihald dulvitundar . Það mætti að vísu , sagði Freud , finna ýmislegt úr dulvitundinni í meðvitundinni , en að það sé nær óþekkjanlegt vegna þess að það sé afskræmt . Skoðum eitt ímyndað dæmi . Segjum sem svo að ég fyndi þúsund krónur á Laugaveginum ; þegar ég svo hitti vin minn í Austurstræti , mundi ég segja honum að ég hefði fundið fimm þúsund krónur — og trúa því sjálfur . En neitun mín væri hins vegar til marks um að ég vildi ekki teljast til þeirra sem væru aðþrengdir , það væri á skjön við gildi samfélagsins að viðurkenna slíkt . Freud tiltók mörg dæmi í verkum sínum , til að rökstyðja að dulvitundin væri til , og mörg þeirra voru í þessum dúr . Freud taldi að menn væru drifnir áfram af hvötum og að tvenns konar gerðir væru mest áberandi : kynhvöt ( e. eros ) og árásarhvöt ( e. thanatos ) . Kynhvötina taldi hann ekki aðeins stefna að viðhaldi lífsins , heldur líka að allsherjarútrás fyrir nautn og ánægju . Enda hafði Freud hugsað sér að þessar hvatir mannsins væru beislaðar á ýmsa vegu , til dæmis með göfgun . Ljósmynd af Sigmund Freud , tekin árið 1932 . Fjórða meginkenning Freuds er um drauma . Freud taldi bestu leiðina að dulvitundinni vera í gegnum drauma . Þeir hefðu innihald . Með því að túlka drauma einhvers , eftir reglum sem hann sagðist hafa uppgötvað , mætti komast að einhverju um huga viðkomandi . 1 Þessi draumur , sem flestir myndu afskrifa sem martröð sem litlu skipti — nema þá fyrir nætursvefn stúlkunnar — hefur þá , samkvæmt kenningum Freuds , einhverja merkingu í hugarstarfi stúlkunnar . Önnur leið að dulvitundinni taldi Freud vera með frjálsum hugrenningatengslum ( e. free association ) , en í því felst að fólk tjáir sig frjálst um ákveðið efni , til dæmis eitthvað sem tengist vandamálum þess — eða hvað sem kemur til hugar — alveg óhindrað af því að umræðuefnið sé óþægilegt . Ekkert skal skilið undan . Fimmta meginkenning Freuds er að mannshuganum megi skipta í þrjá hluta sem hann nefndi það ( e. id ) , sjálf ( e. ego ) og yfirsjálf ( e. superego ) . Það væri sá hluti hugans sem léti okkur finna fyrir samviskubiti , og óþægindum ef við gerum eitthvað sem við vitum að er rangt . Hin tvö kerfin hafa ekki slík tengsl . Sjálfið samræmir kröfur þaðsins , yfirsjálfsins og raunveruleikans og tekur „ ákvörðun “ um hvaða hegðun skuli eiga sér stað . Kenningar Freuds í dag Kenningar Freuds — og sálgreining sem slík — náðu aldrei miklum vinsældum innan sálfræði . Ekki er hægt að tala um að sálgreining hafi náð að skjóta rótum innan sálfræði , sem ein af undirgreinum sálfræðinnar né heldur meginstoðum hennar . Öllu heldur hefur sálgreiningu mestmegnis verið hafnað , eða hún hunsuð , af þeim breiða hópi fólks sem stundað hefur fagið fyrr og síðar . Fyrir þessu eru margar ástæður . Sú helsta er sennilega að mörgum þyki kenningarnar bera vott um gervivísindi ( e. pseudoscience ) . Í geðlæknisfræði var sálgreining Freuds nokkuð vinsæl á tímabili , til dæmis var ein helsta handbók geðlækna , Diagnostic and Statistical Manual of Mental Disorders , mjög undir áhrifum frá sálgreiningu í fyrstu útgáfu . Í dag eru vinsældirnar litlar meðal geðlækna , aðrar kenningar njóta mun meiri vinsælda og handbókin er gerbreytt . Heimildir og myndir : Bein tilvitnun í Freud er fengin úr Inngangsfyrirlestrum um sálkönnun , I. hluta , 2. fyrirlestri . Reykjavík : Hið Íslenska Bókmenntafélag . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .